કોઈ પણ સંબંધ બાંધવાનું કામ સહેલું છે. તેને નિભાવવાનું કામ મુશ્કેલ હોય છે. મુશ્કેલ એટલા માટે બની રહે છે કે, ગમે તેવા ગાઢ સંબંધમાં પણ અંતરાયો, મુશ્કેલીઓ આવી જ પડે છે. આવા અંતરાયો અને મુશ્કેલીઓને ટપી જવાનું કામ અઘરું બની રહે છે, કારણ કે સંબંધને નિભાવવા માટે ભરપૂર સહાનુભૂતિ અને નમ્રતા જોઈએ. એ નથી હોતા ત્યારે ખોટું અભિમાન પગની બેડી બની રહે છે. કેદીના પગમાં જેવી બેડીઓ પહેરાવવામાં આવે છે એવી જ બેડીઓ માણસો પોતાની જાતે જ પહેરી લે છે અને પોતે પોતાની જાતે કદી એ બેડીઓ છોડી શકતા નથી.